צביקה דן

צביקה דן (נולד ב-1968) הוא קצין מילואים בצה"ל בדרגת אלוף-משנה, ששימש כראש מחלקת הבטיחות ובקרת איכות (מבק"א).

שירותו הצבאי
עם גיוסו לצה"ל בשנת 1986 שובץ בחטיבת גבעתי. בגבעתי עבר צביקה מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה כמפקד מחלקה בגדוד שקד. בשנת 1991 מונה למפקד פלוגת מסלול ולאחר מכן למפקד פלוגת החוד בגדוד. בשנת 1993 מונה למפקד פלוגת העורב החטיבתית, והוביל אותה בלחימה בדרום לבנון. לאחר השתלמות בפו"ם ולימודים אקדמיים מונה לסגן מפקד גדוד שקד. בשנת 1998 קודם לדרגת סא"ל ושימש כראש ענף נ"ט במרכז הלאומי לאימונים ביבשה. 

בשנת 1999 שימש כסגן מפקד חטיבת בנימין, בין היתר עם פרוץ האינתיפאדה השנייה. בשנת 2000 מונה למפקד גדוד נחשון, והוביל את הגדוד במבצע חומת מגן. בתום תפקידו שימש כמפקד בא"ח "אדם" ובשנת 2005 מונה לסמח"ט ביסלמ"ח. במסגרת תפקידו לחם דן במלחמת לבנון השנייה. בשנת 2007 מונה למ"מ רמ"ח תורת חי"ר וצנחנים (תחצ"ן) והיה אחראי על תהליך הפקת הלקחים בחיל הרגלים לאחר המלחמה. בשנת 2011 הועלה לדרגת אל"ם ושימש כראש מחלקת הבטיחות ובקרת איכות (מבק"א). במסגרת תפקידו לקח חלק במבצע עמוד ענן ובמבצע צוק איתן. בשנת 2015 פרש לגמלאות.

לדן תואר ראשון במדע המדינה ולימודי מזרח תיכון מטעם האוניברסיטה העברית ותואר שני במינהל עסקים מטעם אוניברסיטת בן-גוריון.

קישורים חיצוניים 
 .
 .
 .

הערות שוליים 

 
אלופי-משנה בצה"ל
חיילי צה"ל במלחמת לבנון השנייה
מפקדי גדודים בחטיבת כפיר
בוגרי האוניברסיטה העברית בירושלים
ישראלים שנולדו ב-1968